Se vinde cea mai scumpă bijuterie de la Tiffany. Care este prețul de pornire.
Tiffany a prezentat cea mai scumpă bijuterie pe care a realizat-o vreodată. Colierul a fost prezentat în "The World’s Fair Necklace", în Dubai. Colierul are 180 de carate de diamante montate în platină, conform CNN.
Piesa centrală este un diamant oval de 80 de carate, de cea mai înaltă calitate, "Empire Diamond". Diamantul Empire a fost obţinut în mod etic în Botswana, tăiat şi şlefuit în Israel şi încrustat în atelierul Tiffany din New York City.Colierul este disponibil pentru vânzare, spre deosebire de faimosul "Diamant Tiffany" de 128,54 de carate, despre care Tiffany a spus că este nepreţuit şi nu poate fi cumpărat.Retailerul de lux nu a stabilit încă un preţ pentru colierul "The World’s Fair Necklace", dar experţii din industrie estimează că valoarea acestuia se situează între 20 şi 30 de milioane de dolari.Bijuteriile cu diamante Tiffany’s sunt celebre pentru că au împodobit celebrităţi de-a lungul deceniilor, de la Audrey Hepburn la Beyoncé Knowles.Retailerul a declarat că designul pentru The World’s Fair Necklace este inspirat de un colier Tiffany realizat pentru Expoziţia Mondială din 1939, care avea o piatră de acvamarin de 200 de carate şi peste 400 de diamante.